PRITARTA

Kauno rajono savivaldybės tarybos

2021 m. kovo 25 d. sprendimu Nr. TS-99

**KAUNO R. GARLIAVOS LOPŠELIO-DARŽELIO** **„EGLUTĖ“**

**2020 METŲ VEIKLOS ATASKAITA**

**VADOVO ŽODIS**

2020-ieji – iššūkių, su kuriais įstaigos darbuotojai tinkamai tvarkėsi, metai. Karantino metu kovo–gegužės mėnesiais buvo organizuotas nuotolinis darbas; gegužės mėnesį – budinčios grupės darbas medikų vaikams. Pirmojo karantino metu ugdymas nuotoliniu būdu buvo vykdomas pagal parengtą ir direktoriaus įsakymu patvirtintą Garliavos lopšelio-darželio „Eglutė“ nuotolinio ugdymo organizavimo tvarką. Įstaigoje sudaryta krizių valdymo komanda ėmėsi plitimo valdymo priemonių.

Nuo 2019 m. lapkričio iki 2020 m. balandžio mėnesio buvo numatyta maitinti vaikus ekologiškais produktais (gautas finansavimas iš Žemės ūkio ministerijos), tačiau dėl prasidėjusio karantino įsipareigojimai tik dalinai įvykdyti.

Įvestanauja pareigybė – vaiko priežiūros paslaugos teikėjas, įdarbinti 4 darbuotojai.

**MOKYKLOS STRATEGINIO PLANO IR METINIO VEIKLOS PLANO ĮGYVENDINIMO ANALIZĖ**

|  |  |
| --- | --- |
| Tikslai, uždaviniai | Atlikti darbai, veiklos rezultatų kiekybiniai ir kokybiniai rodikliai |
| 1. Tikslas. Ugdyti bendruomenės narių sveikos gyvensenos nuostatas, gebėjimus ir įgūdžius. | |
| 1. Uždavinys.   **Ugdyti bendruomenės narių ekologinį sąmoningumą.** | **Parengtas bei įgyvendintas ilgalaikis ekologinio ugdymo projektas „Augu su gamta“. Iš dalies pasiekti projekto tikslai. Nuotolinio ugdymo metu 30 proc. tėvų įsitraukė į projekto veiklas – parodas. Organizuota respublikinė akcija „Ekologiškos Kalėdų dirbtuvės“, kurioje dalyvavo 64 dalyviai iš 30 įstaigų.** |
| 1. Uždavinys.   Plėtoti etninės kultūros ir tautinio tapatumo veiklas. | **Parengtas etninės kultūros ir tautinio tapatumo skatinimo priemonių** planas. Bendruomenė dalyvavo organizuotuose renginiuose: Vasario 16-osios minėjime, Užgavėnių šventėje. supažindinimo su lietuvių liaudies amatais dienoje. Ugdytinių ir mokytojų komanda sukūrė du spektaklius. |
| 1. Uždavinys. Puoselėti įstaigos tradicijas, susijusias su vaikų fizinis aktyvumu ir emociniu ugdymu. | Parengta ir dalinai įgyvendinta socializacijos programa „Jausmų labirintas“ (skirtas Kauno rajono savivaldybės finansavimas – 540 Eur). Laikantis NVSC rekomendacijų, organizuoti fizinį vaikų aktyvumą skatinantys renginiai: solidarumo bėgimas „Gelbėkim vaikus“, Sveikuolių varžybos (5-6 m. vaikams). Mokytojų socialinių emocinių kompetencijų ugdymui buvo organizuoti „Mindfulness“ metodu grįsti emocinės sveikatos stiprinimo praktikumai; mokytojai dalyvavo 9 socialinio emocinio ugdymo seminaruose, konferencijoje. 2020-2021 m. integruotos socialinio – emocinio ugdymo programos: 4-5 m. vaikams teikiama SEU programa „Kimochis“, 6-7 m. vaikams – tarptautinė programa „Zipio draugai“. |
| 2. Tikslas. **Stiprinti mokytojų lyderystę** | |
| 1. Uždavinys. **Mokytojų veiklos į(si)vertinimo kompetencijos ugdymas(is).** | Atliktas įstaigos veiklos įsivertinimas pagal sveikatos stiprinimo veiklos mokyklose vertinimo rodiklius ir parengta ataskaita, atliktas tyrimas **„Technologijų panaudojimas ugdymo procese“ ir pateiktos veiklos tobulinimo rekomendacijos,** įvertinta 3 mokytojų praktinė veikla, jiems suteiktos vyresniojo mokytojo kvalifikacinės kategorijos. |
| 1. Uždavinys. **Organizuoti pagalbą mokytojams.** | Sustiprėjo kolegialus grįžtamasis ryšys: mokytojos tikslingai bendradarbiavo vertindamos viena kitos nuotolinio ugdymo planus, 32 proc. mokytojų mokėsi iš kolegių, tobulino technologijų naudojimo kompetencijas. 64 proc. mokytojų dalijosi gerąja technologijų panaudojimo ugdymo procese įstaigoje, 14 proc. – Kauno rajone, 5 proc. – respublikoje, 9 proc. – pokalbių svetainėse. Bendradarbiaujant su Ilgakiemio mokykla-darželiu ir Girionių darželiu, organizuoti 3 profesiniai dialogai tema „SEU programos „Kimochi“ įgyvendinimas”. 40 proc. mokytojų ir vadovai susipažino su „Žaliosios gamtos mokyklos“ veiklos organizavimu, kitokiu požiūriu į mokymą, išbandė „šešėliavimo” metodą (iki karantino). Nuotolinio darbo metu organizuota 6 vaizdo susitikimai su mokytojomis. Jų metu buvo analizuojamos nuotolinio ugdymo problemos: ugdymo planavimas, grįžtamojo ryšio fiksavimas, vaizdo susitikimų su tėvais ir vaikais organizavimas. Mokytojai dalijosi sėkmės istorijomis. |
| 3. Tikslas. Formuoti ir palaikyti modernios ugdymo įstaigos įvaizdį. | |
| 1. Uždavinys. Tobulinti komunikaciją su tėvais/globėjais. | Užtikrintas saugus bendravimas ir bendradarbiavimas su tėvais nuotoliniu būdu. Nuotolinio ugdymo metu (pavasarį) 75 proc. tėvų teikė grįžtamąjį ryšį. Tėvams teikiama aktuali informacija tinklalapyje [www.eglutegarliava.lt](http://www.eglutegarliava.lt), žinutėmis sistemoje „Mūsų darželis“, rengiamos nuotolinės specialistų konsultacijos. Įgyvendinant saugumo priemones COVID-19 pandemijos metu visoms grupėms nupirkti mobilieji telefonai ryšiui su tėvais palaikyti. Mokytojos apie vaikų pasiekimus informuoja tėvus el. dienyne: 50 proc. grupių tai daro kartą per mėnesį, 25 proc. – 1-2 kartus per mėnesį, 25 proc. informuoja nesistemingai. |
| 1. Uždavinys. Tobulinti edukacinę aplinką. | **Patobulintos edukacinės aplinkos: atnaujinti 4 grupių kompiuteriai, pagerinta interneto prieiga grupės patalpose; patiesta guminė danga 3 lauko žaidimo aikštelėse, įrengta lauko klasė; iškirsti nesaugūs medžiai įstaigos teritorijoje, 2 grupėse sumontuoti roletai nuo saulės ir karščio.** |
| 1. Uždavinys. **Įdiegti „Šeimos darželio“ modelį, pagal steigėjo numatytą tvarką.** | **Nuo vasario 1 d. sėkmingai dirba 4 „Šeimos darželiai“: patenkintas poreikis, užpildytos visos vietos.** |

**ŠVIETIMO KOKYBĖS RODIKLIAI**

|  |  |  |  |  |  |
| --- | --- | --- | --- | --- | --- |
| Rodiklis | | | | | Mokykloje |
| Bendras mokinių skaičius | | | | | 232 |
| Iš jų: | | | | |  |
| Ikimokyklinio ugdymo mokiniai | | | | | 178 |
| Priešmokyklinio ugdymo mokiniai | | | | | 54 |
| Nepatenkintų prašymų skaičius (pirmu pasirinkimu) spalio 1 d. | | | | | 67 |
| Specialiųjų ugdymosi poreikių turinčių mokinių skaičius | | | | | 113 |
| Specialiųjų ugdymosi poreikių turinčių mokinių dalis (proc.) | | | | | 49 |
| Darbuotojai | | Skirtų etatų skaičius | | Užimtų etatų skaičius | Darbuotojų skaičius |
| Direktorius | | 1 | | 1 | 1 |
| Pavaduotojas ugdymui | | 1 | | 1 | 1 |
| Pavaduotojas ūkio reikalams (ūkvedys) | | 1 | | 1 | 1 |
| Ikimokyklinio ugdymo mokytojai | | 14,4 | | 14,4 | 15 |
| Priešmokyklinio ugdymo mokytojai | | 4,2 | | 4,2 | 4 |
| Nepedagoginiai darbuotojai | | 30,75 | | 27,75 | 29 |
| Pagalbos mokiniui specialistai | Skirtų etatų skaičius | | Užimtų etatų skaičius | | Darbuotojų skaičius |
| Logopedas | 2 | | 2 | | 2 |
| Specialusis pedagogas | 0 | | 0 | | 0 |
| Psichologas | 0,5 | | 0,5 | | 1 |
| Socialinis pedagogas | 0 | | 0 | | 0 |
| Mokytojo padėjėjai spec. poreikių vaikams | 0,5 | | 0 | | 0 |
| Mokytojų, dirbančių pilnu (ir didesniu) etatu, dalis (proc.) | | | | | 89,5 |
| Aukštos kvalifikacijos mokytojų (metodininkų ir ekspertų) skaičius | | | | | 2 |
| Aukštos kvalifikacijos mokytojų (metodininkų ir ekspertų) dalis (proc.) | | | | | 10,5 |
| Mokyklos patalpų plotas, tenkantis vienam mokiniui (kv. m) | | | | | 7,2 |
| Mokyklos mokymo lėšos (Eur) | | | | | 266300 |
| Mokyklos aplinkos lėšos (Eur) | | | | | 450158 |
| Mokymo lėšos, tenkančios vienam mokiniui (Eur) | | | | | 1173 |
| Aplinkos lėšos, tenkančios vienam mokiniui (Eur) | | | | | 1983 |
| Specialiosios lėšos (tėvų įnašai edukacinėms erdvėms ir paramos lėšos) (Eur) | | | | | 12987,74 |
| Mokymo, spec. ir aplinkos lėšos, tenkančios vienam mokiniui (Eur) | | | | | 3506 |
| Mokymo lėšos, panaudotos mokymo priemonėms įsigyti, tenkančios vienam mokiniui (Eur) | | | | | 38 |
| Vidutinis ikimokyklinio, priešmokyklinio ugdymo mokytojo darbo užmokestis (bruto, Eur) | | | | | IU – 1127,60  PU – 1466,81 |